หุ้นไทยภาคเช้าปิดลบ 1.53 จุด
เช้าวันนี้ดัชนีหุ้นไทยปิดที่ระดับ 1,234.78 จุด ลดลง 1.53 จุดมูลค่าซื้อขาย 12,002.67 ล้านบาท
5 ก.ย. 2555

เช้าวันนี้ดัชนีหุ้นไทยปิดที่ระดับ 1,234.78 จุด ลดลง 1.53 จุดมูลค่าซื้อขาย 12,002.67 ล้านบาท




ดัชนีหุ้นไทยเช้าวันนี้(5 ก.ย.) ยังคงแกว่งตัวอยู่ในกรอบแคบๆสลับกันในแดนบวกและลบ เนื่องจากตลาดขาดปัจจัยใหม่ๆเข้ามากระตุ้น ขณะที่มูลค่าซื้อขายเบาบางลง เพราะนักลงทุนชะลอเทรดเพื่อรอดูผลการประชุมของธนาคารกลางยุโรปในวันพรุ่งนี้ ส่งผลให้เช้าวันนี้ดัชนีปิดตลาดที่ระดับ 1,234.78 จุด ลดลง 1.53 จุด หรือ 0.12% มูลค่าการซื้อขาย 12,002.67 ล้านบาท
5 อันดับหุ้นที่มีมูลค่าการซื้อขายสูงสุด1. TRUE ปิดที่ 4.74 บาท เพิ่มขึ้น 0.02 บาท หรือ 0.42% มูลค่าการซื้อขาย 602.48 ล้านบาท2. PTT ปิดที่ 330 บาท ลดลง 6 บาท หรือ 1.79% มูลค่าการซื้อขาย 452.58 ล้านบาท3 BJC ปิดที่ 48 บาท เพิ่มขึ้น 1.25 บาท หรือ 2.67% มูลค่าการซื้อขาย 443.08 ล้านบาท4. PTTGC ปิดที่ 61 บาท ลดลง 0.25 บาท หรือ 0.41% มูลค่าการซื้อขาย 409.24 ล้านบาท5. IVL ปิดที่ 28.75 บาท เพิ่มขึ้น 0.75 บาท หรือ 2.68% มูลค่าการซื้อขาย 401.17 ล้านบาท
บริษัทหลักทรัพย์(บล.)ฟิลลิป ระบุว่า ดัชนีหุ้นไทยยังคงสภาพแกว่งตัวในกรอบจำกัด สลับกันในแดนบวกและลบ เนื่องจากยังไม่มีปัจจัยใหม่เข้ามากระตุ้นตลาด ขณะที่ความสนใจหลักของนักลงทุนยังคงจับจ้องที่การประชุมของธนาคารกลางยุโรป(อีซีบี)ในวันที่ 6 ก.ย.นี้ และข้อมูลตลาดแรงงานของสหรัฐฯในวันที่ 7 ก.ย. เพื่อสะท้อนภาพการออกมาตรการกระตุ้นเศรษฐกิจรอบใหม่ โดยมูลค่าซื้อขายในแต่ละวันจางลงไปบางส่วนสะท้อนภาพการชะลอลงทุนเพื่อรอความชัดเจนของปัจจัยดังกล่าว ขณะที่นักลงทุนแต่ละประเภทต่างเทรดกันบนความระมัดระวังมากขึ้น 
ทั้งนี้ ในระยะสั้นดัชนีอาจอ่อนตัวลงก่อนจากข้อมูลภาคการผลิตและค่าใช้จ่ายด้านก่อสร้างที่อ่อนแอของสหรัฐได้กดดันตลาดหุ้นสหรัฐฯ ยุโรป และตลาดภูมิภาคในเช้านี้ให้อ่อนตัวลง ขณะที่วันนี้มีหุ้นขนาดใหญ่ขึ้นเครื่องหมายผู้ซื้อหุ้นไม่มีสิทธิรับเงินปันผล(XD)อาทิ PTT, TOP, BBL อาจส่งผลกระทบต่อดัชนี 2.3 จุด สำหรับกลยุทธ์การลงทุนระยะสั้นแนะนำเลือกเก็งกำไรรายตัวและยอยขายบางส่วนตามกรอบแนวต้านแถว 1,243-1,247 จุด ส่วนแนวรับอยู่ที่ 1,230-1,220 จุด